इंटरस्टेट हवाई सेवाओं से जुड़ेंगे प्रदेश के तीन शहर
जयपुर| नएसाल में राज्य सरकार जयपुर, उदयपुर और जोधपुर को इंटरस्टेट हवाई सेवाओं से जोड़ेगी। यहां नॉन शेड्यूल एयरलाइंस चलाई जाएंगी। टेंडर डॉक्यूमेंट फाइनल हो चुका है और अगले सप्ताह जारी होगा। विमानन कंपनियों को आकर्षित करने के लिए वीजीएफ के साथ ही शर्तों में छूट मिलेगी। सरकार ने पिछले साल भी इंटरस्टेट हवाई सेवाएं शुरू करने के लिए टेंडर डॉक्यूमेंट तैयार किए थे। लेकिन कड़ी शर्तों से कंपनियों ने दिलचस्पी नहीं दिखाई। इसमें 8 साल पुराने प्लेन को ही उड़ाए जाने का प्रस्ताव था। नए टेंडर डॉक्यूमेंट्स में इसमें रियायत मिलेगी। अब इसके लिए 15 साल प्लेन उड़ाने की होगी। सिविल एविएशन विभाग के निदेशक केसरी सिंह ने बताया कि टेंडर डॉक्यूमेंट तैयार करने से पहले सरकार करीब 20 एविएशन कंपनियों के साथ प्री-बिड मीटिंग कर चुकी है। उनसे चर्चा के अाधार पर ही डॉक्यूमेंट तैयार किए गए। उन्होंने बताया कि पहले चरण में जयपुर से जोधपुर और जयपुर से उदयपुर के लिए प्रस्ताव मांगे जाएंगे। इसके बाद जैसलमेर, कोटा, झालावाड़, दिल्ली और आगरा के लिए सेवाएं शुरू की जाएंगी।
awa_Deva hin_Deva